буква e) и член 429в, параграф 6 от РКИ
 Потенциалната бъдеща експозиция по опростения стандартизиран подход, предвиден в член 281 от РКИ, като се приема множител 1. Стойността се докладва, като се приложи коефициент α от 1,4 съгласно член 274, параграф 2 от РКИ.
 Институциите, които прилагат опростения стандартизиран подход, не намаляват мярката за общата експозиция с размера на маржина, получен в съответствие с член 429в, параграф 6 от РКИ.
 {0104;0010}
 (-) Ефект на изключената част от експозициите към ЦК по сделки, обект на клиринг за клиенти (опростен стандартизиран подход — потенциална бъдеща експозиция)
 Член 429а, параграф 1, буква ж) от РКИ
 Потенциалната бъдеща експозиция на изключените експозиции към КЦК по сделки с деривати, обект на клиринг за клиенти, при условие че тези позиции удовлетворяват условията по член 306, параграф 1, буква в) от РКИ. Стойността се докладва, като се приложи коефициент α от 1,4 съгласно член 274, параграф 2 от РКИ.
 Институциите включват докладваната в това поле стойност и в {0103;0010}, все едно че не е имало изключване.
 {0110;0010}
 Дерогация за деривати: метод на първоначалната експозиция
 Член 429в, параграф 6 и член 282 от РКИ
 В това поле се посочва мярката за експозицията по договорите, изброени в точки 1 и 2 от приложение II към РКИ, изчислена по метода на първоначалната експозиция, посочен в член 282 от РКИ.
 Институциите, които прилагат метода на първоначалната експозиция, не намаляват мярката за общата експозиция с размера на маржина, получен в съответствие с член 429в, параграф 6 от РКИ.
 Институциите, които не прилагат метода на първоначалната експозиция, не докладват това поле.
 В това поле институциите не включват договорите, измерени чрез прилагане на СПКРК или на опростения стандартизиран подход.
 {0120;0010}
 (-) Изключена част от експозициите към ЦК по сделки, обект на клиринг за клиенти (метод на първоначалната експозиция)
 Член 429а, параграф 1, буква ж) от РКИ
 Изключената част от експозициите към ЦК по сделки, обект на клиринг за клиенти, когато се прилага методът на първоначалната експозиция, посочен в член 282 от РКИ, стига тези позиции да удовлетворяват условията по член 306, параграф 1, буква в) от РКИ.
 Институциите включват докладваната в това поле стойност и в {0110;0010}, все едно че не е имало изключване.
 {0130;0010}
 Ограничена условна стойност на издадените кредитни деривати
 Член 429г от РКИ
 Институциите определят ограничената условна стойност на определените в член 429г, параграф 1 издадени кредитни деривати съгласно член 429г от РКИ.
 {0140;0010}
 (-) Допустими закупени кредитни деривати, приспаднати от издадените кредитни деривати
 Член 429г от РКИ
 Ограничената условна стойност на закупените кредитни деривати (т.е. когато институция закупува кредитна защита от контрагент) със същите референтни наименования като тези на кредитните деривати, издадени от институцията, когато остатъчният срок до падежа на закупената кредитна защита е равен или по-голям от остатъчния срок до падежа на продадената защита. Следователно стойността не трябва да бъде по-голяма от стойността, вписана в {0130;0010} за всяко референтно наименование.
 {0150;0010}
 Задбалансови позиции с кредитен конверсионен коефициент от 10 % в съответствие с член 429е от РКИ
 Член 429е, член 111, параграф 1, буква г) и член 166, параграф